ویڵ بایەرز
ویڵ بایەرز کەسایەتییەکی خەیاڵیی زنجیرەی تەلەڤیزیۆنیی خەیاڵی زانستیی ئەمریکیی شتە نامۆکانە، و لەلایەن نۆوا شناپەوە بەرجەستەکراوە. کەسایەتییەکە بەشێوەیەکی کەم لە وەرزی یەکەمدا دەردەکەوێت دواتر دەکرێتە ناو کاستی سەرەکییەوە لە وەرزی دووەمدا.

باسکردن 
لە ئابی ٢٠١٥دا، نۆوا شناپ بۆ ڕۆڵی ویڵ بایەرز ھەڵبژێردرا. لە تشرینی دووەمی ٢٠١٦، شناپ خرایە ناو کاستی سەرەکییەوە بۆ وەرزی دووەم، دوای ھەبوونی ڕۆڵێکی کەم لە وەرزی یەکەمدا. دواتر لە ٩ی شوباتی ٢٠١٨دا دەرخرا کە شناپ لە وەرزی سێیەمدا بەڕۆڵێکی سەرەکی دەگەڕێتەوە. بیرۆکەی قسەکردنی ویڵ لەگەڵ جۆیس لەڕێی گڵۆپەکانەوە لە فیلمەکانی ١٩٨٠اکان وەرگیرابوو، وەک فیلمی Poltergeist. دەربارەی چیرۆکی وەرزی سێیەم، شۆن لێڤی وتی وەرزەکە کەمتر دەربارەی ویڵ ئەبێت، و وتی کە «ئێمە ویڵ بە دۆزەخدا نابەین بۆ وەرزی سێیەم. ئەو لەگەڵ شتدا خەریک دەبێت… ئێمە مامەڵە لەگەڵ ھێزی شەڕانگێزدا دەکەین کە نوێن.»

ژیاننامەی کەسایەتی خەیاڵی

وەرزی یەکەم 

ویڵ، برا بچووکی جۆناتان بایەرخ و کوڕی جۆیس بایەرزە، و کەسێکی شەرمن، دڵسۆز، و زۆرینەی کات کەمڕووە. لە کۆمەڵەی Dungeons and Dragonsی گروپەکەدا ڕۆڵی قەشەکە دەبینێت، دواتر جارجار ڕۆڵی سەرۆک دەبینێت؛ بە «ویڵی دانا» بانگی دەکەن. لە تشرینی دووەمی ١٩٨٣دا، لە شوێنێکی نزیک «مێرکوود» ون دەبێت دوای ڕووبەڕووبوونەوەی ئەو دڕندەیەی لە «سەراوژێر» ھەڵھاتووە، گەردوونێکی لێکچوو کە لەلایەن زاناکانی تاقیگەی ھۆکینسەوە دۆزراوەتەوە. ویڵ لەڕێی گڵۆپەکانەوە لەگەڵ جۆیسدا قسە دەکات، بۆیە جۆیس گڵۆپەکان ڕێکدەخات لە تەنیشت پیتەوە بۆ ئەوەی ویڵ بتوانێت گڵۆپەکانی تەنیشت پیتەکان ھەڵبکات و ڕستەیان لێوە دروستبکات. کاتێک جیم ھۆپەر و جۆیس دەچنە سەراوژێرەوە بۆ دۆزینەوەی، لە سەرە مەرگدا دەیدۆزنەوە، و زیندووی دەکەنەوە بە سی پی ئاڕ و دەیگەڕێننەوە بۆ جیھانی ڕاستی، بەڵام ھێشتا کاریگەری لاوەکی ھەیە بەھۆی مانەوەی لە گەردوونە لێکچووەکەدا، وەک بینینی سەراوژێر، و پەیوەندییەک بە مایند فلەیەرەکەوە.

وەرزی دووەم 

لە وەرزی دووەمدا، لەلایەن مایند فلەیەرەکەوە دەستی بەسەردا دەگیرێت، تا ئەو کاتەی مایند فلەیەرەکە لە جەستەی دەبێتەوە بە یارمەتی دایکی، براکەی، و نانسی ویڵەر، کە مایند فلەیەرەکە لە جەستەی دەردەکەن.

وەرزی سێیەم 

لە وەرزی سێیەمدا، سەرقاڵبوونی ھاوڕێکانی بە یارەکانیانەوە وای لێدەکات کە ھەست بە تەنیایی بکات. پەیوەندییەکەی بە مایند فلەیەرەکەوە یارمەتی کۆمەڵەکە دەدات لە زانینی کاتی چالاکبوونی مایند فلەیەرەکە. لە کۆتاییی وەرزەکەدا ماڵیان دەگوێزنەوە بۆ دەرەوەی ھۆکینس لەگەڵ دایکی، براکەی، و ئیلێڤن.

پێشوازی

پێشوازی ڕەخنەیی 
ویڵ بە سێیەم باشترین کەسایەتی شتە نامۆکان دانرا لەلایەن سکرین ڕانتەوە، لەپشت ئیلێڤن و ستیڤ ھارینگتن.

خەڵاتەکان 
شناپ بەکۆکراوەیی دوو خەڵات و شەش پاڵاوتنی وەرگرتووە بۆ ڕۆڵی ویڵ بایەرز. شناپ بۆ خەڵاتی ئێم تی ڤیی فیلم و تەلەڤیزیۆن پاڵێورا لە پۆلی باشترین تیمی سەر شاشە لەگەڵ ئەندامانی دیکەی کاستەکە گەیتن ماتەرازۆ، فین وۆڵفھارد، کەیڵەب مەکڵاکڵین، و سەیدی سینک لە ٢٠١٨، و لە پۆلی باشترین نواندنی ترساو لە ھەمان ساڵدا، کە بردییەوە. لەگەڵ تەواوی کاستی سەرەکی وەرزی دووەمدا، شناپ خەڵاتی ڕێکخراوی ئەکتەرەکانی شاشەی لە پۆلی باشترین نواندن لەلایەن گروپێکەوە لە زنجیرەیەکی درامی بردەوە لە ٢٠١٧. بۆ وەرزی سێیەم، کاستی سەرەکی (لەگەڵ شناپدا) دووبارە پاڵێوران بۆ ھەمان خەڵات، بەڵام ئەمجارە کاستەکە خەڵاتەکەی بەدەست نەھێنا. لەکۆتاییدا، لە ٢٠١٧دا، شناپ پاڵێورا بۆ پۆلی باشترین نواندن لە زنجیرەیەکی تەلەڤیزیۆنی دیجیتاڵ — ئەکتەرێکی گەنج.

سەرچاوەکان 

کەسایەتییەکانی شتە نامۆکان
کارەکتەرە کوڕە ئەمریکییەکان لە تەلەڤیزیۆن